KOMMISSIONENS BESLUTNING af 28. februar 1997 om dyre- og folkesundhedsmæssige betingelser og udstedelse af sundheds- og hygiejnecertifikat ved indførsel af kød af vildtlevende vildt (undtagen vildsvinekød) fra tredjelande (EØS-relevant tekst) (97/218/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/45/EØF af 16. juni 1992 om sundhedsmæssige og dyresundhedsmæssige problemer i forbindelse med nedlægning af vildtlevende vildt og afsætning af kød heraf (1), ændret ved akten vedrørende Østrigs, Finlands og Sveriges tiltrædelse, særlig artikel 16, stk. 2, litra c), og
ud fra følgende betragtninger:
Rådets beslutning 79/542/EØF (2), senest ændret ved Kommissionens beslutning 97/10/EF (3), fastsætter listen over tredjelande, hvorfra medlemsstaterne tillader indførsel af kød af vildtlevende klovbærende vildt;
Kommissionens beslutning 94/86/EF (4) ændret ved beslutning 96/137/EF (5), fastsætter listen over tredjelande, hvorfra medlemsstaterne tillader indførsel af kød af vildtlevende vildt;
der er ved indførsel af kød af vildtlevende vildt tale om kød fra forskellige dyrearter; det er desuden nødvendigt at tage hensyn til, at vildt kan være flået, uflået, udtaget, ikke-udtaget, plukket eller uplukket;
de dyre- og folkesundhedsmæssige betingelser ved indførsel af kød af vildsvin fastsættes i en særskilt beslutning for gennemsigtighedens skyld, da der på grund af de indviklede forhold med hensyn til klassisk svinepest må etableres en række certifikater;
det er desuden muligt at anerkende betingelser, der frembyder tilsvarende garantier;
et tredjeland kan forelægge et forslag om en sådan anerkendelse for Kommissionen til behandling;
der bør fastsættes dyre- og folkesundhedsmæssige betingelser og bestemmelser om udstedelse af sundheds- og hygiejnecertifikat ved indførsel til konsum af kød af vildtlevende vildt (undtagen vildsvinekød) til EF i overensstemmelse hermed:
da der er tale om en ny certifikatordning, bør der gives en frist for dens gennemførelse;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
1. Medlemsstaterne tillader indførsel af:
a) kød, undtagen slagteaffald, af vildtlevende klovbærende dyr i henhold til kravene i certifikatmodellen i bilag A, som kommer fra tredjelande eller dele af tredjelande, der er opført i kolonne A i 97/217/EF (6)
b) kød, undtagen slagteaffald, af vildtlevende klovbærende dyr, udbenet og flået, i henhold til kravene i certifikatmodellen i bilag B, som kommer fra tredjelande eller dele af tredjelande, der er opført i kolonne B i beslutning 97/217/EF. Tredjelandene og medlemsstaterne skal drage omsorg for, at udbenet kød ikke kommer ind i EF før tidligst 21 døgn efter nedlægningen
c) kød, undtagen slagteaffald, af vildtlevende hovdyr i henhold til kravene i certifikatmodellen i bilag C, som kommer fra tredjelande eller dele af tredjelande, der er opført i kolonne H i bilaget til beslutning 97/217/EF
d) kød af vildtlevende dyr af hareordenen (kanin og hare) i henhold til kravene i certifikatmodellen i bilag D, som kommer fra tredjelande eller dele af tredjelande, der er opført i kolonne E i bilaget til beslutning 97/217/EF
e) kød af vildtlevende fjervildt i henhold til kravene i certifikatmodellen i bilag E, som kommer fra tredjelande eller dele af tredjelande, der er opført i kolonne F i bilaget til beslutning 97/217/EF
f) kød, undtagen slagteaffald, af vildtlevende landpattedyr (undtagen vildtlevende hovdyr og dyr af hareordenen) i henhold til kravene i certifikatmodellen i bilag F, som kommer fra tredjelande eller dele af tredjelande, der er opført i kolonne I i bilaget til beslutning 97/217/EF.
2. Sendingen skal ledsages af et af ovennævnte certifikater behørigt udfyldt og underskrevet.
Artikel 2
Denne beslutning anvendes fra den 1. marts 1997.
Artikel 3
Denne beslutning er rettet til medlemsstaterne.
Udfærdiget i Bruxelles, den 28. februar 1997.